**A TündérPakk Alapítvány**

alapító okirata

Alulírott alapító a Polgári Törvénykönyvről szóló 2013. évi V. törvény és az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény alapján működő alapítvány létrehozását határozta el.

1. **Az alapítvány neve:** TündérPakk Alapítvány

**Az alapítvány rövid neve: ---**

**Az alapítvány idegennyelvű elnevezése: ---**

1. **Az alapítvány székhelye: 1144 Budapest, Kerepesi út 90. szám IX. emelet 37. ajtó**
2. **Az alapítvány honlapjának címe: tunderpakk.hu**
3. **Az alapítvány induló vagyon: 100.000,- Ft**, azaz százezer forint készpénz, amelyet az alapító teljes egészében rendelkezésre bocsátott. **Alapító az alapítvány céljának és tevékenységének bővítése érdekében további 100.000,- Ft készpénzt bocsát az Alapítvány rendelkezésére.**
4. **Az alapítvány célja:** Támogatni a rászoruló és mély szegénységben élő gyermekeket és családjaikat. Gyermekkórházak, újszülött, koraszülött és csecsemőosztályok segítése. Óvodák, bölcsődék támogatása. Kismamák, kispapák támogatása, munkaerő piacra jutásuk segítése.
5. **Az alapítvány tevékenysége:** Az alapítvány pénz- és tárgyi adományok gyűjtése útján kívánja támogatni a rászoruló gyermekeket, családokat. Az alapítvány szakemberek segítségével próbálja a kismamák és kispapák munkaerő piacra (vissza)jutását segíteni. Mindezeken túlmenő az alapítvány pénz- és tárgyi adományokkal kívánja a rászoruló bölcsődéket, óvodákat támogatni.

**Az alapítvány a családra, az egyéb társadalmi szerveződésre és az egyénre fókuszál.**

**A társadalom peremén élő-, a közösségekből kiszoruló, vagy bármilyen oknál fogva segítségre szoruló családok anyagi-, erkölcsi-, vagy szakmai segítése, támogatása.**

**Az állami gyermekvédelmi ellátó rendszerben élők anyagi-, erkölcsi-, vagy szakmai segítése, támogatása.**

**Az egyéb társadalmi szerveződések segítése keretében támogatjuk a bármilyen oknál fogva átmeneti-, vagy tartós nehézségekkel küszködő csoportokat, intézményeket, szervezeteket.**
**Az Alapítvány kulturális tevékenység keretében jótékonysági előadásokat, előadó-művészeti csoportokat szervez és számos más módon támogatja a személyiség kiteljesedését szolgáló programok létrejöttét.**

**Gyermek- és ifjúságvédelem, gyermek- és ifjúsági érdekképviselet,
hátrányos helyzetű csoportok társadalmi esélyegyenlőségének elősegítése.**

**Szociális tevékenység, családsegítés.**

**A magyarországi nemzeti és etnikai kisebbségekkel, valamint a határon túli magyarsággal kapcsolatos tevékenység.**

**Bűnmegelőzés és az áldozatvédelem.**

1. **Az alapítvány jellege:**
	1. / Az alapítvány nyitott, ahhoz bármely hazai vagy külföldi természetes és jogi személy bármikor az Alapítvány fennállása alatt tetszése szerinti vagyoni hozzájárulással csatlakozhat. A csatlakozás ténye a csatlakozót nem minősíti alapítóvá, alapítói jogokat nem gyakorolhat. A csatlakozót megilleti azonban az a jog, hogy javaslatot tegyen a kuratórium részére a vagyoni juttatásának felhasználására vonatozóan.
	2. / Az alapítvány közvetlen politikai tevékenységet nem folytat, szervezete pártoktól független és azoknak anyagi támogatást nem nyújt.
2. **Az alapítvány időtartama:**

Az alapítvány határozatlan időtartamra hozta létre az alapító.

1. **Az alapítványi vagyon felhasználása:**

10.1./ Az alapítvány mindenkori vagyona kizárólag a jelen alapító okiratban megjelölt célok megvalósítására használható fel. Az alapítói vagyonnal kuratórium gazdálkodik.

10.2./ Alapítványi célra az alapításkori vagyon és annak teljes hozadéka, továbbá az alapítást követően az alapítványi számlára érkező kézpénzadomány teljes összege vagy a természetben nyújtott adomány fordítható.

10.3./ Az alapítványi vagyon felhasználása során az egyedi kérelmek alapján a támogatásokról elfogadott pénzügyi terv és határozat alapján a kuratórium dönt.

10.4./ Ha a csatlakozó támogató rendelkezett vagyoni jutása felhasználásáról, úgy a rendelkezése érvényesülésére a kuratórium gondoskodik.

1. **Az alapítvány ügyvezető szerve:**

11.1./ Az alapító az alapítvány vagyonának kezelésére három természetes személyből álló kuratóriumot nevez. Az alapító fenntartja a kuratórium elnökének kijelölési jogát.

A kuratórium elnöke (neve, lakcím, anyja neve):

**Szomolányi Tímea**

A kuratórium további tagjai (név, lakcím):

**Sevcsik-Magyar Anna**

A kuratórium elnökét megillető képviseleti jogának terjedelme és gyakorlásának módja: **általános és önálló.**

11.2./ A kuratóriumi tagok kijelölése **határozatlan** időre szól. A kuratóriumi tagokat az alapító jelöli ki, s tisztség annak elfogadásával jön létre.

A kuratóriumi tagság megszűnik:

* a tag halálával,
* lemondásával,
* a Ptk 3:22. § (1)-(6) bekezdésében, továbbá a Ptk. 3:397. § (3), (4) bekezdésében és a Btk. 61.§ (2) bekezdésében foglalt összeférhetetlenségi és kizáró ok bekövetkeztével,
* a Ptk. 3:398. § (2) bekezdése szerinti visszahívással

11.3./ A kuratórium biztosítja az alapítványi célok folyamatos megvalósítását, ehhez megteremti a szükséges eszköz és felvéterendszert. Dönt az alapítványhoz érkezett alapítványok elfogadásáról, illetve visszautalásáról.

Az alapítvány munkavállalói felett a munkáltatói jogokat a kuratórium gyakorolja.

11.4./ A kuratóriumot évente legalább egyszer össze kell hívni írásban, igazolható módon. Írásbeli igazolható módon történő kézbesítésnek minősül: pl. ajánlott vagy tértivevényes küldeményként, továbbá a tagnak az elektronikus levelezési címére történő kézbesítés azzal, hogy a kézbesítés visszaigazolásra kerüljön (elektronikus tértivevény).

11.5./ A kuratórium feladata ellátása során határozatait nyilvános ülés tartásával hozza meg. Az ülést a kuratórium elnöke hívja össze meghívóval. A meghívónak tartalmaznia kell az alapítvány nevét és székhelyét, továbbá a kuratóriumi ülés helyét, időpontját és napirendi pontokat. A meghívót a kuratóriumi tagoknak igazolt módon és olyan időben kell megküldeni, hogy a meghívó kézhezvétele és a kuratóriumi ülés időpontja között legalább 8 nap elteljen.

11.6./ A kuratórium akkor határozatképes, ha azon legalább két tag jelen van. Határozatát – ha az alapító okirat másként nem rendelkezik – mindhárom tag jelenléte esetén egyszerű szótöbbséggel, míg két tag esetén egyhangúlag hozza.

 A határozat meghozatalakor nem szavazhat az,

1. akit a határozat kötelezettség vagy felelősség alól mentesít vagy a jogi személy terhére másfajta előnyben részesít;
2. akivel a határozat szerint szerződést kell kötni;
3. aki ellen a határozat alapján pert kell indítani;
4. akinek olyan hozzátartozója érdekelt a döntésben, aki az alapítvány alapítója;
5. aki a döntésben érdekelt más szervezettel többségi befolyáson alapuló kapcsolatban áll; vagy
6. aki egyébként személyesen érdekelt a döntésben

11.7./ A kuratórium tagjait díjazás nem illeti meg, azonban igazolt készkiadásaik, költségeik megtérítésére igényt tarthatnak.

11.8./ Az alapítvány bankszámláját kizárólag a kuratórium elnöke kezelheti.

12. **Összeférhetetlenségi szabályok**

 12.1./ Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.

 A vezető tisztségviselő ügyvezetési feladatait személyesen köteles ellátni.

 Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.

 Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerősen bírói ítélettel eltiltottak, az eltiltás hatálya alatt az ítéletben megjelölt tevékenységét folytató jogi személy vezető tisztségviselője nem lehet.

Nem lehet vezető tisztségviselő, aki közügyektől eltiltó ítélet hatálya alatt áll (Btk.61. § (2) bek. 1) pont).

Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.

 12.2./ Az alapítvány kedvezményezettje és annak közeli hozzátartozója nem lehet kuratórium tagja. Az alapító /alapítói jogok gyakorlója/, illetőleg törvényes képviselője és közeli hozzátartozói nem lehetnek többségben a kuratóriumban.

 12.3./ A kuratórium határozathozatalában nem vehet részt az a személy, aki vagy akinek közeli hozzátartozója a határozat alapján kötelezettség vagy felelősség alól mentesül, vagy bármilyen más előnyben részesül, illetve a megkötendő jogügyletben egyébként érdekelt.

Az alapító okiratban nem szabályozott kérdésekre a Polgári Törvénykönyvről szóló 2013. évi V. törvény, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény rendelkezéseit kell megfelelően alkalmazni.

Kelt Budapest, 2018 év. december hó 12. napján

Jelen okiratot – dr. Érdi Katalin ügyvéd /Vass és Társai Ügyvédi Iroda, 1097 Budapest, Könyves Kálmán körút 12-14., KASZ: 36059602/ – Budapesten, 2018. december hó 12. napján ellenjegyzem:

Zárdék:

Alulírott dr. Érdi Katalin ügyvéd /Vass és Társai Ügyvédi Iroda, 1097 Budapest, Könyves Kálmán körút 12-14., KASZ: 36059602/ ezúton igazolom, hogy az alapító okirat egységes szerkezetbe foglalt szövege megfelel a 2018. június 26-i 1. és 2. számú, valamint a 2018. december 12 –i 3. számú alapítói határozatokkal történt alapítói okirat módosítások hatályos tartalmának.